**Mór Városi Önkormányzat Képviselő-testületének**

**84/2025. (II.19.) határozata**

**önkormányzati tulajdonú nem lakás célú helyiség használatba adása tárgyában**

1./ Mór Városi Önkormányzat Képviselő-testülete az önkormányzat tulajdonát képező Mór, Vénhegyi utca 1. szám alatti 607/1 hrsz-ú ingatlanon álló iroda épületnek a jelen határozat mellékletét képező alaprajzon jelölt földszinti 31 m2 alapterületű iroda helyiségét a Móri Önkormányzati Tűzoltóság részére ingyenes használatba adja. A közműköltségeket a használó köteles megfizetni.

A használatba adás feltétele, hogy a helyiséget a Móri Önkormányzati Tűzoltóság a feladatkörének megfelelő közfeladat ellátása céljára hasznosítsa.

2./ A Képviselő-testület felkéri a bérleményüzemeltető MÓR-HOLDING Kft.-t a használatról szóló szerződés megkötésére.

Határidő: 2025.02.28.

Felelős: ügyvezető(Városfejlesztési és -üzemeltetési Iroda)

Fenyves Péter Dr. Taba Nikoletta

polgármester jegyző